Ջոն Բրեմուել

Ջոն Հարոլդ Արնոլդ Բրեմուել (, ), անգլիացի երգիչ, երգահան, որն ավելի հայտնի է որպես ալտերնատիվ ռոք ժանրի I Am Kloot խմբի գլխավոր անդամ։ Ծնվել է 1964 թվականի նոյեմբերի 27-ին։ 

Նախքան I Am Kloot խումբը ձևավորելը՝ Բրեմուելը թողարկել է սոլո ստեղծագործություններ Johnny Dangerously կեղծանվան տակ։ 

Նա ձախլիկ է, բայց կիթառ նվագում է աջ ձեռքով։

Կենսագրություն
Բրեմուելը ծնվել է 1964 թվականի նոյեմբերի 27-ին Հայդի Չեշայր քաղաքում։ Մեծացել է Հայդում՝ Ջի Քրոս գյուղում։ Վաղ տարիքում Ջոնը եղել է չորսհոգանոց The Ignition խմբի հիմնական անդամը։ Խումբը շրջագայել է 1980-ական թվականների սկզբին և վերջին։ Այնուհետև նա դառնում է մենակատար Granada Television-ի հաղորդավար՝ Johnny Dangerously կեղծանունով։ Նա ալիքում ներկայացնում էր Xpress առավոտյան ծրագիրը, որտեղ ներկայացնում էր տեղական շաբաթաթերթը. շաբաթաթերթը իր մեջ ներառում էր KFM Radio ռադիոյի առաջին դեմքերից մեկին՝ Քերոլայն Ահերնին ներկայացնելը միսս Մերթոնի դերում։ Նույն կեղծանունով նա նաև թողարկել է You, Me and the Alarm Clock ալբոմը, որը The Guardian թերթում ներկայացվում է որպես մեկը ամենալավ ալբոմներից, որը երբևէ լսել եք։ Նա նաև թողարկել է սինգլ The deBuchias խմբի հետ։ 

1990-ական թվականների սկզբին Բրեմուելը ձևավորում է The Mouth խումբը ընկերոջ և երաժիշտ Բրայն Գլենսիի հետ։ Խումբը հետագայում համալրվում է I Am Kloot խմբի անդամներով՝ Էնդի Հարգրիվս և Փիթեր Ջոբսոն։ The Mouth խումբն առաջին անգամ կենդանի կատարումով ներկայացել է Լոս Անջելեսում, իսկ Ամերիկայից վերադառնալու ժամանակ՝ 1990-ական թվականների կեսերին, Բրեմուելը աշխատում էր Մանչեստրում՝ Night & Day Café-ում։

1999 թվականին նա ձևավորում է I Am Kloot խումբը։ Խումբը թողարկում է իր առաջին սինգլը 1999 թվականին՝ "Titanic/To You" անունով, իսկ առաջին ալբոմը՝ Natural History, 2001 թվականին։ Երկուսն էլ արտադրվել են Elbow խմբի և Գայ Գարվեյի կողմից։

Սոլո սկավառակագրություն 
Բրեմուելը Johnny Dangerously կեղծանունով թողարկել է մինի ալբոմ՝ You, Me and the Alarm Clock, 1989 թվականին։ Դա ներառված էր The Guardian ամսագրի մեջ որպես մեկը ամենահանճարեղ ալբոմներից, որ երբևէ կարող եք լսել։ 

2013 թվականին Բրեմուելը Ֆելիքս Ուայթի "Measurement of Moving On" երգի մեջ հանդես է գալիս որպես գլխավոր մեներգիչ։ 

2014 թվականի հունվարի 25-ին Ջին Բրեմուլը թողարկում է Live at The Trades կենդանի կատարումներով ալբոմը, որը հասանելի էր միայն կենդանի կատարումներով շոուների համար: Ձայնագրությունը բաղկացած է նյութից՝ ձայնագրված Բրեմուելի կողմից 2013 թվականի հուլիսին՝ Հեբդենում եղած համերգի ժամանակ։

2016 թվականի նոյեմբերին Times Arrow սինգլը, որը սահմանափակ քանակությամբ էր թողարկվել, վաճառվում է Բրեմուելի մենահամբերի ժամանակ, իսկ ողջ շահույթը փոխանցվում է Մաքմիլանի քաղցկեցի աջակցության հիմնադրամին։

Բրեմուելը 2017 թվականի նոյեմբերի 10-ին վերաթողարկում է իր դեբյուտային երկարամետրաժ ալբոմը՝ վերնագրված Leave Alone the Empty Spaces:

Հաջորդ ալբոմը կոչվում է The Light Fantastic. սրա թողարկումը պլանավորված է 2020 թվականին։ 2019 թվականի սեպտեմբերի 27-ին Նյուքասլ ափոն Թայնի պարային խումբ Ballet Lorent-ի և Բեն Գրոմփթոնի աջակցությամբ թողարկվում է I Am The Sky սինգլը։ Թողարկումը կարելի է ասել մրցակցություն առաջացրեց երկրպագուների միջև։

Ծանոթագրություններ

Արտաքին հղումներ 
 Պաշտոնական կայքէջ

 
1964 ծնունդներ
Անգլիացի երգիչ-երգահաններ
Անգլիացի երաժիշտներ
Անգլիացի կիթառահարներ